Държавен вестник, бр. 76, 2007 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  76
в) информация за срока на действие на инди-
видуалния административен акт, за издаването
на който се подава заявление;
5. да осъществяват контакт и да съдействат
за издаването и получаването от съответните
компетентни органи на всички необходими
документи за осъществяване на съответната
инвестиция и за извършване на свързаната с
нея стопанска дейност.
(2) Инвеститорът може да упълномощава
служителите по чл. 21, ал. 1:
1. да подават и получават от съответните
компетентни органи всички изискуеми докумен-
ти за осъществяване на инвестиционния про-
ект, или
2. да участват заедно с представители на
инвеститора във всички дейности, свързани с
подаването и получаването от компетентните
административни органи на всички изискуеми
документи за осъществяване на инвестицион-
ния проект.
(3) Инвеститорът съдейства на служители-
те на агенцията, като предоставя необходи-
мите документи, в т. ч. документи за плате-
ните такси.
(4) Индивидуалното административно об-
служване се предоставя от агенцията безплат-
но. Таксите, установени с нормативен акт, за
издаване на документи и/или за извършване
на административна услуга са за сметка на
инвеститора.
Чл. 23. Извън случаите по чл. 20, ал. 1 инди-
видуално административно обслужване се пре-
доставя от длъжностни лица от териториални-
те органи на изпълнителната власт пред съот-
ветните компетентни органи по искане на ин-
веститор, получил сертификат за инвестиция
клас А.
Чл. 24. (1) Изпълнителният директор на аген-
цията уведомява съответния териториален ор-
ган на изпълнителната власт по местонахожде-
ние на инвестицията за намерението на инвес-
титора да ползва индивидуално административ-
но обслужване, посочено в заявлението по чл. 4.
(2) Уведомлението по ал. 1 включва и иска-
не за определяне от съответния териториален
орган на изпълнителната власт на служители-
те, които ще осъществяват индивидуалното
административно обслужване на инвеститора.
(3) Служителите по ал. 2 осъществяват ин-
дивидуално административно обслужване пред
компетентните териториални органи на изпъл-
нителната власт по реда на чл. 22.
Чл. 25. Всички органи на изпълнителната
власт са длъжни да оказват съдействие на слу-
жителите по чл. 21, ал. 1 и чл. 24, ал. 2 във връз-
ка с изпълнението на задълженията им по чл. 22.
Чл. 26. Индивидуалното административно
обслужване се предоставя за срока на осъщест-
вяване на инвестицията от клас А и свързаната
с нея стопанска дейност, но за срок не по-дълъг
от срока на валидност на сертификата.
Чл. 27. Административното обслужване по
този раздел се осъществява при спазване на
принципите и реда на Закона за администраци-
ята, Административнопроцесуалния кодекс и
нормативните актове по прилагането им.
Г л а в а  ч е т в ъ р т а
ПРОДАЖБА И ВЪЗМЕЗДНО УЧРЕДЯВАНЕ
НА ОГРАНИЧЕНО ВЕЩНО ПРАВО ВЪРХУ
НЕДВИЖИМ ИМОТ—ЧАСТНА ДЪРЖАВНА
СОБСТВЕНОСТ ИЛИ ЧАСТНА ОБЩИНСКА
СОБСТВЕНОСТ
Чл. 28. (1) Продажба или възмездно учредя-
ване на ограничено вещно право върху недви-
жим имот по чл. 22а ЗНИ се извършва при на-
личие на следните условия:
1. инвеститорът е представил писмено иска-
не до съответния компетентен орган по чл. 22а,
ал. 1 ЗНИ, и
2. на инвеститора е издаден сертификат за
инвестиция от клас А или от клас Б.
(2) Писменото искане по ал. 1, т. 1 трябва да
съдържа фирмата на инвеститора, номер и дата
на сертификата за клас инвестиция и посочване
на недвижимия имот.
(3) Към писменото искане по ал. 1, т. 1 се
прилагат инвестиционният проект по чл. 8 и
документите по чл. 16, т. 4 ЗНИ.
(4) Сгради и други обекти, които са били
финансирани със средства на Европейския
съюз, не могат да бъдат предмет на искането
по ал. 1, т. 1 и на договора по чл. 31 освен в
случаите, когато е изтекъл 10-годишен срок
от завършването на строежа до подаването на
искането.
Чл. 29. (1) След получаване на писменото
съгласие на органите по чл. 22а, ал. 1 ЗНИ съ-
ответният компетентен орган оправомощава
длъжностни лица, които да проведат прегово-
ри с инвеститора за сключване на договор за
продажба или възмездно учредяване на огра-
ничено вещно право върху недвижим имот с
инвеститора.
(2) При провеждане на преговорите съответ-
ният компетентен орган може писмено да изис-
ка от инвеститора допълнителна информация
във връзка с прилагането на мярката по чл. 22а
ЗНИ, като дава подходящ срок за представяне
на допълнителната информация.
Чл. 30. Оценката на недвижимия имот или
на ограниченото вещно право се извършва при
спазване на следните изисквания:
1. преди започване на преговорите по чл. 29,
ал. 1 се прилага процедурата по чл. 22а, ал. 2
ЗНИ с цел формиране на пазарна цена, базира-
на на общоприети пазарни индикатори и стан-
дарти по оценките, която се счита за минимал-
на покупна цена;
2. процедурата по чл. 22а, ал. 2 ЗНИ се при-
лага от независими лицензирани оценители
по смисъла на § 1, т. 2 от допълнителните раз-
поредби на ЗНИ с най-малко 3 години профе-